Publication: Magyar Közlöny
Issue: MK-2000-98 (Year: 2000, Number: 98)
Era: 1990-2004
Section: a 168/2000. (IX. 29.) Korm. rendelethez
Paragraph Index: 101

4. A képzés főbb tanulmányi területei és arányai A tanulmányi területek általános követelményeit, arányait az 1. számú melléklet 5. pontja, az 1—2. képzési szakasz tanulmányi területeit konkrétan az 5.1. és 5.2. pont tartalmazza. 4.1. Szakterületi képzés Szakkórtan: a látássérülés kórtana. Szakpszichológia: látássérültek pszichológiája, látássérültek pszichodiagnosztikája, ismeretek az értelmi és tanulásban akadályozottak pszichológiájából. Szakpedagógia: látássérültek pedagógiájának története, bevezetés a látássérültek pedagógiájába. Funkcionális látásvizsgálat és a látásnevelés alapjai. Látássérültek kultúrtechnikái, speciális eszközei. Mozgás- és tájékozódásnevelés alapjai. Látássérültek rehabilitációja és pályaválasztása. Nevelési gyakorlat a látássérültek pedagógiája területén. 4.2. Szakági képzés 4.2.1. Tanári szakág Szakpszichológia: látássérültek pszichológiája, gyógypedagógiai pszichológia, gyógypedagógiai pszichodiagnosztika. Szakpedagógia: látássérültek óvodai nevelése, gyengénlátók iskolai tanításának módszertana, vakok iskolai tanításának módszertana, halmozottan fogyatékos látássérültek pedagógiája, integráltan tanuló látássérültek iskolai tanításának módszertana. Oktatásmódszertan: a nevelés-oktatás alapvető műveltségi területeinek módszertana, tiflotechnikai eszközök használata az oktatásban. Művészeti nevelés: zene, tánc, képzőművészetek. Választható specializációk: vakok észlelésnevelése, szabadidő pedagógia, a tanácsadói munka, adaptációs technikák stb. Gyakorlatok: pszichodiagnosztikai gyakorlat, óvodai és iskolai pedagógiai, iskolai tanítási gyakorlat, összefüggő szakmai gyakorlat. 4.2.2. Terapeuta szakág Szakpszichológia: látássérültek pszichológiája, a korai megsegítés és fejlesztés pszichológiája, gyógypedagógiai pszichológia, gyógypedagógiai pszichodiagnosztika. Szakpedagógia: látássérültek korai felismerése és fejlesztése, látássérültek bölcsődei és óvodai nevelése, látássérültek fejlesztő pedagógiája. Szakterápia: a vak kisgyermek családi nevelésének megsegítése, perceptuomotoros funkciók fejlesztése fiatal látássérülteknél, látástréning, zene és terápia. Elemi rehabilitáció elmélete és gyakorlata: látássérültek mindennapi tevékenysége, látássérültek tájékozódása és közlekedése, egyéni elemi rehabilitációs gyakorlat. Választható specializációk: korrekciós mozgásnevelési alapismeretek, agyfejlődésükben károsodott kisgyermekek mozgásnevelési alapismeretei, diszlexia, Frostig-féle fejlesztő program, szenzomotoros integrációs terápia, megkésett és akadályozott beszédfejlődés, a terápiás kapcsolat pszichológiája, meseterápia, a terápiás munka módszertani kérdései, Affolter-féle fejlesztő program stb. Gyakorlatok: korai fejlesztési gyakorlat, pszichodiagnosztikai gyakorlat, bölcsődei és óvodai gyakorlat, utazótanári gyakorlat, látástréning gyakorlat, egyéni tanításifoglalkozási gyakorlat a gyengénlátók és a vakok iskolájában és más színtereken, összefüggő szakmai gyakorlat.

Source: https://magyarkozlony.hu/hivatalos-lapok/770bfd1fb6f5cc7e48956fc22d477ab97efd38ef/dokumentumok/aab4c94c7192409007a64e499b5111c37b439a53/letoltes